**OBEC NOVÁ DEDINA**

Č. sp.: 136/0976/2023

Ev.č. SOcÚ: 1150/2023 V Novej Dedine, dátum 11.10.2023

**OZNÁMENIE**

o začatí konania vo veci vydania súhlasu na výrub 15 ks drevín, ktoré rastú v zastavanom území obce Podlužany, na pozemku KN-C č.79/6- zastavaná plocha a nádvorie a na pozemku KN-C č 220/1- zastavaná plocha a nádvorie k. ú. Podlužany.

Obec Nová Dedina , ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. o prechode niektorých kompetencií z orgánov štátnej správy na obce a na vyššie územné celky v znení neskorších predpisov a podľa § 69 ods. 1 písm. d) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“), na základe doručenej žiadosti žiadateľa Obec Podlužany zo dňa 06.10.2023, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“)

**oznamuje začatie konania**

vo veci vydania súhlasu podľa § 47 ods. 3 zákona na výrub drevín: 2 ks borovica lesná s obvodom kmeňov- 70-90 cm, 11 ks tuja západná s obvodom kmeňov- 30-70 cm, 2ks čerešňa japonská s obvodom kmeňov- 80-90 cm, ktoré rastú v zastavanom území obce Podlužany na pozemku KN-C č. 79/6- zastavaná plocha a nádvorie a na pozemku KN-C č 220/1- zastavaná plocha a nádvorie k. ú. Podlužany. Odôvodnenie žiadosti - Tuje sú prestárnuté a neboli ošetrované, ich spodné časti sú napadnuté hnilobou a majú tendenciu sa lámať pri vetre. Čerešne sú prestárnuté a majú suché konáre. Borovice sú prestarnuté. U uvedených druhov drevín hrozí poškodenie zdravia a majetku pri ich spadnutí. Správny orgán za účelom objasnenia veci podľa § 21 a § 38 správneho poriadku

**nariaďuje**

ústne pojednávanie spojené s miestnou ohliadkou, ktoré sa uskutoční dňa

**24.10.2023 o 8:30 hod.**

so stretnutím pozvaných –obec Podlužany v zast. starostom obce JUDr. Ivanom Ferencim, na mieste obhliadky drevín.

Podľa § 33 ods. 2 správneho poriadku má účastník konania možnosť, aby sa pred vydaním rozhodnutia mohol vyjadriť k jeho podkladom a k spôsobom jeho zistenia, navrhnúť jeho doplnenie pri ústnom pojednávaní a miestnej ohliadke, ako aj počas celého konania.

Podľa § 82 ods. 5 zákona, ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov.

Mgr. Pavol Novák

starosta obce

Doručí sa: 1.Obec Podlužany, č.165, 93527 Podlužany

2. co- spis